b'\n_START_ARTICLE_\nCarl Henrik Bj\xc3\xb8rseth\n_START_SECTION_\nKarriere\n_START_PARAGRAPH_\nBj\xc3\xb8rseth slo gjennom i 1996 da han ble nummer to p\xc3\xa5 et l\xc3\xb8p som ingikk i Verdenscupen i orientering. Han debuterte i VM p\xc3\xa5 hjemmebane i Grimstad i 1997, men endte med en skuffende 52.-plass p\xc3\xa5 langdistansen. Bod\xc3\xb8v\xc3\xa6ringen tok s\xc3\xb8lvmedalje bak landsmannen Bj\xc3\xb8rnar Valstad p\xc3\xa5 langdistansen under verdensmesterskapet i skotske Inverness i 1999. Han fulgte godt opp i VM to \xc3\xa5r senere. Da ble det bronse p\xc3\xa5 den lengste distansen i finske Tammerfors. I samme mesterskap tok han sammen med Bernt Bj\xc3\xb8rnsgaard, Tore Sandvik og Bj\xc3\xb8rnar Valstad s\xc3\xb8lv p\xc3\xa5 stafetten bak hjemmenasjonen Finland._NEWLINE_Fra EM-sammenheng fikk Bj\xc3\xb8rseth med seg to 12.-plasser (mellom og lang) med seg fra EM i ukrainske Truskavets i 2000 som sine bete resultater._NEWLINE_Carl Henrik Bj\xc3\xb8rseth var en dyktig stafettl\xc3\xb8per i sin aktive tid som ut\xc3\xb8ver av orienteringssporten. I tiden han studerte i Trondheim, representerte han studentklubben NTHI. Med NTHI var han med \xc3\xa5 vinne orienteringssportens st\xc3\xb8rste klubbstafett, Jukola, to ganger. Triumfene kom i 1990 og 1995.'